Oficiālais Vēstnesis L 277 , 20/10/2001 Lpp. 0013 - 0016



Komisijas Regula (EK) Nr. 2056/2001 (2001. gada 19. oktobris), ar ko nosaka papildu tehniskus pasākumus mencu krājumu ataudzēšanai Ziemeļjūrā un rietumos no Skotijas EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 30. marta Regulu (EK) Nr. 850/98 par zivsaimniecības resursu saglabāšanu, izmantojot tehniskos līdzekļus jūras organismu mazuļu aizsardzībai [1], kurā jaunākie grozījumi izdarīti ar Regulu (EK) Nr. 973/2001 [2], un jo īpaši tās 45. panta 1. punktu, tā kā: (1) Starptautiskā jūras izpētes padome 2000. gada novembrī ir norādījusi, ka Ziemeļjūrā (ICES IV apakšapgabals un ICES IIa rajons) mītošo mencu krājumi un uz rietumiem no Skotijas (ICES VI apakšapgabals un ICES Vb rajons) mītošo mencu krājumi ir nopietni apdraudēti. (2) Padomes sēdē 2000. gada 14. un 15. decembrī Komisija un Padome ir noteikusi, ka steidzami jāizstrādā plāns šo mencu krājumu ataudzēšanai. (3) Tuvākais uzdevums ir samazināt mencu mazuļu nozveju, nosakot: - lielākus linuma acs izmērus visiem velkamiem tīkliem un stacionāriem tīkliem, ko izmanto mencu zvejai, tādējādi paredzot atkāpes no Regulas (EK) Nr. 850/98 I un II pielikumā ietvertajiem nosacījumiem attiecībā uz velkamo zvejas rīku linuma acs izmēriem, un - papildu nosacījumus, lai samazinātu mencu mazuļu nozveju ar velkamajiem tīkliem, kuru acs izmērs ir mazāks par 120 mm. (4) Daudziem Ziemeļjūrā paredzamajiem pasākumiem ir būtiska nozīme mencu ataudzēšanā ūdeņos uz rietumiem no Skotijas, un tādēļ tie būtu jāveic arī šajā ģeogrāfiskajā apgabalā, tajā pašā laikā daži pasākumi būtu veicami tikai rietumos no Skotijas. (5) Paredzot Regulas (EK) Nr. 850/98 pārskatīšanu, šie jautājumi ir nekavējoties jārisina, lai zvejniecības nozarei pietiktu laika pielāgot zvejas rīkus. (6) Šajā regulā paredzētie pasākumi ir saskaņā ar Zivsaimniecības un akvakultūras pārraudzības komitejas atzinumu, IR PIEŅĒMUSI ŠO REGULU. 1. pants 1. Šo regulu piemēro zvejas kuģiem, kas zvejo Kopienas ūdeņos ICES IV un VI apakšapgabalā un ICES IIa un Vb rajonā. 2. To nepiemēro zvejas kuģiem, kas zvejo ICES VI apakšapgabala daļā, ko norobežo taisnās līnijas, kuras secīgi savieno punktus ar šādām ģeogrāfiskajām koordinātēm: 56 00' ziemeļu platuma 07 30' rietumu garuma 56 00' ziemeļu platuma 04 00' rietumu garuma 55 00' ziemeļu platuma 04 00' rietumu garuma 55 00' ziemeļu platuma 07 30' rietumu garuma 56 00' ziemeļu platuma 07 30' rietumu garuma. 3. Šajā apgabalā ir spēkā nosacījumi, kas izklāstīti 2. un 3. pantā Padomes 2000. gada 17. novembra Regulā (EK) Nr. 2549/2000, ar ko nosaka papildu tehniskus pasākumus mencu krājumu ataudzēšanai Īrijas jūrā (ICES VII a rajons) [3]. 2. pants Šajā regulā ir spēkā šādas definīcijas: 1. "āmis" ir āmis sensu stricto, kā tas definēts pielikumā Komisijas 1984. gada 6. decembra Regulai (EEK) Nr. 3440/84 [4] par ierīču piestiprināšanu pie traļiem, bugurvadiem un līdzīgiem tīkliem; 2. "āmja pagarinājuma daļa" ir pagarinājuma daļa, kā tā definēta Regulas (EEK) Nr. 3440/84 pielikumā. 3. pants Šajā regulā uz kuģa paturētā loma procentuālo sastāvu aprēķina saskaņā ar regulas (EK) Nr. 850/98 5. pantā izklāstītajiem nosacījumiem. 4. pants Atkāpjoties no Regulas (EK) Nr. 850/98 4. panta 4. punktā un 15. panta 1. punktā izklāstītajiem nosacījumiem, 1. ar jebkuru velkamo gruntsvadu, kura acs iekšējie izmēri ir no 70 līdz 79 mm, ICES VI apakšapgabalā un/vai ICES Vb rajonā iegūts un uz kuģa paturētais loms satur vismaz 30 % Norvēģijas omāru un ne vairāk kā 5 % mencu; 2. ar jebkuru velkamo gruntsvadu, kura acs iekšējie izmēri ir no 80 līdz 109 mm, iegūts un uz kuģa paturēts loms ICES IIa rajonā vai ICES IV apakšapgabala daļā uz ziemeļiem no taisnajām līnijām, kas secīgi savieno punktus ar šādām ģeogrāfiskajām koordinātēm: — punkts Apvienotās Karalistes austrumu krastā pie 55°00' ziemeļu platuma, 55 00' ziemeļu platuma 05 00' austrumu garuma, 56 00' ziemeļu platuma 05 00' austrumu garuma, — punkts Dānijas rietumu krastā pie 56°00' ziemeļu platuma, satur vismaz 30 % Norvēģijas omāru. 3. ar jebkuru velkamo gruntsvadu, kura acs iekšējie izmēri ir no 100 līdz 109 mm, iegūts un uz jebkura zvejas kuģa paturēts loms ICES VI apakšapgabalā un/vai ICES Vb rajonā satur: - vismaz 70 % pikšu, heku, putasu, jūrasvelnu, smilšplekstu, raju, saidu un omāru maisījumā un ne vairāk kā 5 % mencu, vai - vismaz 70 % mērķa sugu, kas iekļautas garākajā mērķa sugu sarakstā linuma acs iekšējiem izmēriem no 80 līdz 99 mm, kuras ir norādītas Regulas (EK) Nr. 850/98 I pielikumā, un/vai jūras līdaku, zilo jūras līdaku, saidu, siki haizivju, melno matastu, Atlantijas lielgalvju, diegspuru vēdzeļu un brosmju maisījumā un ne vairāk kā 5 % mencu; 4. ar jebkuru velkamo gruntsvadu, kura acs iekšējie izmēri ir no 110 līdz 119 mm, iegūts un uz jebkura zvejas kuģa paturēts loms satur: - vismaz 70 % saidu un ne vairāk kā 3 % mencu, vai - attiecībā uz ICES VI apakšapgabalā un/vai ICES Vb rajonā iegūtiem un uz kuģa paturētiem lomiem, vismaz 70 % mērķa sugu, kas iekļautas garākajā mērķa sugu sarakstā linuma acs iekšējiem izmēriem no 80 līdz 99 mm, kuras ir norādītas Regulas (EK) Nr. 850/98 I pielikumā, un/vai jūras līdaku, zilo jūras līdaku, saidu, siki haizivju, melno matastu, Atlantijas lielgalvju, diegspuru vēdzeļu un brosmju maisījumā un ne vairāk kā 5 % mencu. Tomēr 2002. gadā ar jebkuru velkamo gruntsvadu, kura acs iekšējie izmēri ir no 110 līdz 119 mm, iegūts un uz jebkura zvejas kuģa paturēts loms drīkst saturēt: - vismaz 50 % pikšu, putasu, jūras zeltplekstu, jūras mēļu, mazmutes plekstu, raju un jūrasvelnu maisījumā un ne vairāk kā 25 % mencu attiecībā uz lomiem, kas iegūti ICES IV apakšapgabalā un/vai ICES IIa rajonā, vai - vismaz 50 % pikšu, putasu, smilšplekstu, jūrasvelnu, raju, Grenlandes paltusu, vēdzeļu, jūras līdaku un saidu maisījumā un ne vairāk kā 25 % mencu attiecībā uz lomiem, kas iegūti ICES VI apakšapgabalā un/vai ICES Vb rajonā; 5. aizliegts turēt uz kuģa vai izmantot velkamos gruntsvadus vai tīklus ar linuma acs iekšējiem izmēriem no 100 līdz 119 mm, ja: - šajos tīklos nav iestrādāts linuma ielaidums ar kvadrātveida acīm, kuru iekšējais izmērs ir vismaz 90 mm, un šis ielaidums nav novietots saskaņā ar Regulas (EK) Nr. 850/98 7. panta 2. un 3. punktā izklāstītajiem nosacījumiem, vai - uz kuģa paturētais loms nesatur vismaz 70 % mērķa sugu, kas iekļautas garākajā mērķa sugu sarakstā attiecībā uz linuma acs izmēriem no 80 līdz 99 mm, kuras ir norādītas Regulas (EK) Nr. 850/98 I pielikumā, un/vai jūras līdaku, zilo jūras līdaku, saidu, siki haizivju, melno matastu, Atlantijas lielgalvju, diegspuru vēdzeļu un brosmju maisījumā un ne vairāk kā 5 % mencu vai - šie tīkli nav sasieti un sakrauti saskaņā ar 20. panta 1. punktā izklāstītajiem nosacījumiem Padomes 1993. gada 12. oktobra Regulā (EEK) Nr. 2847/93, ar ko izveido kontroles sistēmu, kura piemērojama kopējai zivsaimniecības politikai [5]; 6. ja 1. līdz 5. punktā nav noteikts citādi, mencu loms, ko patur uz jebkura zvejas kuģa, kam ir velkamais gruntsvads ar linuma acs iekšējiem izmēriem no 32 līdz 119 mm, nedrīkst pārsniegt 20 % no nozvejoto un uz kuģa paturēto jūras organismu kopējā svara; 7. uz lomiem, kas iegūti ar velkamajiem rīkiem, kuru linuma acs iekšējais izmērs ir 120 mm vai pārsniedz to, un atrodas uz kuģa, neattiecas nosacījumi par mērķa un citu sugu procentuālajām attiecībām. 5. pants 1. Aizliegts izmantot jebkādus velkamos gruntsvadus, ja tajos: i) kādas atsevišķas linuma kvadrātveida acs puses nav aptuveni vienādas pēc garuma; ii) āmja un jebkuras tā pagarinājuma daļas kopējais garums izvilktā stāvoklī pārsniedz 36 metrus tīkliem, kuru linuma acs izmērs ir 70 mm vai lielāks par to; iii) āmis un jebkura tā pagarinājuma daļa ir veidota no vairāk nekā vienas linuma loksnes tādā veidā, ka minētā āmja un tā pagarinājuma daļas virsējās puses vai virsējās loksnes lineārie izmēri nesakrīt ar apakšējās puses vai apakšējās loksnes lineārajiem izmēriem; iv) āmis un tā pagarinājuma daļa vai kvadrātveida acu linuma ielaidums nav viscaur veidots no vienāda linuma materiāla; v) āmis ir piestiprināts citādi, nevis iestrādāts tīkla priekšējā daļā pirms āmja; vi) āmis un/vai tā pagarinājuma daļa ar linuma acs izmēru 55 mm vai lielāku par to nav veidota no vienas vītas auklas linuma, kurā neviena aukla nav biezāka par 8 mm, vai no divu vītu auklu linuma, kurā neviena aukla nav biezāka par 5 mm. 2. Izņemot baļķa traļus, ir aizliegts izmantot velkamos gruntsvadus ar: i) linuma acs izmēriem no 70 līdz 89 mm, kam ir vairāk nekā 120 acu jebkurā āmja perimetrā, izņemot savienojumus un malas; ii) linuma acs izmēriem virs 90 mm, kam ir vairāk nekā 100 acu jebkurā āmja perimetrā, izņemot savienojumus un malas; iii) linuma acs izmēriem no 70 līdz 99 mm, ja šāda tīkla augšējā pusē atrodas linuma ielaidums, kas tieši piestiprināts pie tīkla iestiprinājuma augšējās virves vai pie jebkura acs izmēra linuma, kuram nav vairāk kā trīs rindas un kurš ir tieši piestiprināts pie tīkla iestiprinājuma augšējās virves un sniedzas tīkla pakaļgala virzienā vismaz 15 acu garumā un to veido linums ar rombveida acīm, no kurām neviena atsevišķa acs nav mazāka par 140 mm; iv) linuma acs izmēriem no 70 līdz 99 mm, ja šajā tīklā nav kvadrātveida acu linuma ielaiduma ar acs izmēru vismaz 80 mm, kas ir iestrādāts saskaņā ar Regulas (EK) Nr. 850/98 7. panta 2. un 3. punktā ietvertajiem nosacījumiem. Nosacījumi, kas ietverti iii) un iv) punktā, nav spēkā, ja uz kuģa paturētais loms, kurš iegūts ar tīklu vai tīkliem ar acs izmēru no 80 līdz 99 mm un satur: - vismaz 85 % karalisko vēdekļgliemeņu, vai - vismaz 40 % jūras mēļu un ne vairāk kā 5 % mencu. 3. Aizliegts turēt uz kuģa vai izmantot baļķa traļus ar acs izmēru 80 mm vai lielāku par to, ja šajos tīklos visu priekšējās daļas augšējo pusi neveido linuma ielaidums, kurā nevienas atsevišķas acs izmērs nav mazāks par 180 mm un tas nav piestiprināts: - tieši pie traļa iestiprinājuma augšējās virves, vai - pie jebkura acs izmēra linuma, kas piestiprināts tieši pie iestiprinājuma augšējās virves un kurš nav lielāks par trīs acu rindām. Linuma ielaidums sniedzas tīkla pakaļgala virzienā vismaz par tādu acu skaitu, ko aprēķina: i) izdalot 12 tīkla baļķa garumu metros; ii) sareizinot i) punktā iegūto rezultātu ar 5400; iii) izdalot ii) punktā iegūto rezultātu ar ielaiduma mazākās acs izmēru milimetros; iv) noapaļojot līdz apaļiem skaitļiem visus daļskaitļus iii) punktā iegūtajā rezultātā. 6. pants 1. Aizliegts izmantot baļķa traļus ar acs izmēriem no 32 līdz 119 mm šādos ģeogrāfiskajos apgabalos: - ICES IIa rajonā, - ICES IV apakšapgabala daļā uz ziemeļiem no 56 00' ziemeļu platuma, - ICES Vb rajonā un - ICES VI apakšapgabala uz ziemeļiem no 56 00' ziemeļu platuma. 2. Baļķa traļus ar acs izmēriem no 100 līdz 119 mm tomēr ir atļauts izmantot apgabalā, ko ierobežo Apvienotās Karalistes austrumu krasts starp 55 00' ziemeļu platuma un 56 00' ziemeļu platuma un taisnās līnijas, kas secīgi savieno punktus ar šādām ģeogrāfiskajām koordinātēm: punktu Apvienotās Karalistes austrumu krastā pie 55°00' ziemeļu platuma, 55 00' ziemeļu platuma 05 00' austrumu garuma, 56 00' ziemeļu platuma 05 00' austrumu garuma, punktu Apvienotās Karalistes austrumu krastā pie 56°00' ziemeļu platuma, ar nosacījumu, ka lomi, kas iegūti šajā apgabalā ar šādiem zvejas rīkiem un paturēti uz kuģa, satur ne vairāk kā 5 % mencu. 3. ICES IV apakšapgabalā un/vai ICES IIa rajonā ir aizliegts vienlaicīgi turēt uz kuģa baļķa traļus ar vairāk nekā diviem acs izmēriem 32 līdz 99 mm, 100 līdz 119 mm diapazonā, kā arī 120 mm un vairāk. 7. pants Atkāpjoties no Regulas (EK) Nr. 850/98 11. pantā un IV pielikumā izklāstītajiem nosacījumiem, ir aizliegts paturēt uz kuģa mencas, kas pārsniedz 30 % no to jūras organismu kopējā svara, kuri paturēti uz kuģa un iegūti ar stacionāriem rīkiem, ja šo rīku acs izmērs nav 140 mm vai lielāks par to. 8. pants 1. Aizliegts izmantot velkamos gruntsvadus ar acs izmēriem no 70 līdz 79 mm ICES IV apakšapgabalā un/vai ICES IIa rajonā. Tomēr 2002. gadā Kopienas kuģiem un Norvēģijas kuģiem ir atļauts zvejot Kopienas ūdeņos ICES IV apakšapgabalā, izmantojot velkamos gruntsvadus, izņemot baļķa traļus ar āmi, kam nevienas atsevišķas linuma acs izmērs nav mazāks par 70 mm un kas veidoti tikai no linuma ar kvadrātveida acīm. Loms, kas iegūts ar šādiem traļiem un atrodas uz kuģa, satur vismaz 30 % Norvēģijas omāru. 2. Aizliegums zvejot ar grunts otertraļiem, dvīņu gruntstraļiem un bugurvadiem ICES IV apakšapgabala ziemeļu daļā, kā tas noteikts Regulas (EK) Nr. 850/98 30. panta 3. punktā, nav spēkā. 9. pants Atkāpjoties no Regulas (EK) Nr. 850/98 7. panta 5. punktā iekļautā noteikuma, Norvēģijas kuģiem ir atļauts zvejot ziemeļgarneles Kopienas ūdeņos ICES IV apakšapgabalā, izmantojot velkamos gruntsvadus ar acs izmēriem no 32 līdz 54 mm, kuri ir aprīkoti ar šķirotājrežģiem saskaņā ar Norvēģijas tiesību aktos noteiktajiem nosacījumiem. 10. pants Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. To piemēro no 2002. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 19. oktobrī Komisijas vārdā — Komisijas loceklis Franz Fischler [1] OV L 125, 27.4.1998., 1. lpp. [2] OV L 137, 19.5.2001., 1. lpp. [3] OV L 292, 21.11.2000., 5. lpp. [4] OV L 318, 7.12.1984., 23. lpp. [5] OV L 261, 20.10.1993., 1. lpp. --------------------------------------------------